ΓΡΑΠΤΗ ΕΡΩΤΗΣΗ E-3590/01

υποβολή: Bert Doorn (PPE-DE) προς την Επιτροπή

(8 Ιανουαρίου 2002)

Θέμα: Ηποχρέωση εκ μέρους των Κάτω Χωρών να εκπονήσουν δελτίο μελέτη περιβαλλοντικών επιπτώσεων, ως συνέπεια της αιτιολογημένης γνώμης της Ευρωπαϊκής Επιτροπής, με ημερομηνία 18 Ιουλίου εε.

Η Ευρωπαϊκή Επιτροπή αποφάσισε προσφάτως να κινήσει προσφυγή κατά των Κάτω Χωρών για παραβίαση της ευρωπαϊκής οδηγίας σχετικά με την εκπόνηση μελέτης περιβαλλοντικών επιπτώσεων ορισμένων δημοσίων και ιδιωτικών έργων. Στην από 18ης Ιουλίου εε αιτιολογημένη γνώμη της, η Επιτροπή ορίζει ότι: το Βασίλειο των Κάτω Χωρών δεν τήρησε τιςποχρεώσεις που απορρέουν από τα άρθρα 2, παράγραφος 1 και 4, παράγραφος 2 της Οδηγίας () όσον αφορά ορισμένα επιχωματικά έργα στην κοινότητα του Sliedrecht που δεν έχουν ακόμη πραγματοποιηθεί (τμήματα 10-15) .

Ως αντίδραση στην ως άνω αιτιολογημένη γνώμη, το Βασίλειο των Κάτω Χωρών απάντησε, με επιστολή της 11ης Οκτωβρίου εε, ότι, όσον αφορά τα τμήματα 10 έως και 15, στην κοινότητα του Sliedrecht, διαφωνούσε με την άποψη της Ευρωπαϊκής Επιτροπής η οποία ισχυρίζεται ότι δεν τηρήθηκαν οιποχρεώσεις που απορρέουν από την οδηγία σχετικά με την εκπόνηση εκθέσεων περιβαλλοντικών επιπτώσεων. Πέραν τούτου, οι Κάτω Χώρες διαφωνούν με την άποψη της Ευρωπαϊκής Επιτροπής ότι δενπάρχουν πλέον περιθώρια για εναλλακτικές λύσεις, ούτε καν για αναζήτηση εναλλακτικών λύσεων. Σχετικά με τα ανωτέρω, μπορεί να αναφέρει η Επιτροπή:

1. Εάν κρίνει ότι προστασία του περιβάλλοντος και της ποιότητας ζωής που αποτελούν τη βάση της ως άνω οδηγίας, δεν θα πρέπει να αποτελούν αντικείμενο ουδεμιάς εξαίρεσης·

2. Εάν κρίνει ότι εν προκειμένω οι Κάτω Χώρες δεν έχουν μέχρι σήμερα λάβει επαρκώςπόψη την επιταγή αυτή·

3. Εξακολουθεί να πιστεύει ότι το εν λόγω έργο εμπίπτει στο πεδίο εφαρμογής της οδηγίας σχετικά με την εκπόνηση εκθέσεων περιβαλλοντικών επιπτώσεων και ότι συνεπώς θα πρέπει να αποτελέσει αντικείμενο μελέτης των περιβαλλοντικών επιπτώσεων·

4. Εάν ναι, ποια μεγάλα μέσα προτίθεται να χρησιμοποιήσει η Ευρωπαϊκή Επιτροπή προκειμένου να εξαναγκάσει τις Κάτω Χώρες στην εκπόνηση μελέτης περιβαλλοντικών επιπτώσεων·

Απάντηση της κας Wallstrm εξ ονόματος της Επιτροπής

(20 Φεβρουαρίου 2002)

Η εμπράγματη εφαρμογή του κοινοτικού δικαίου αποτελεί αρμοδιότητα των κρατών μελών. Αποστολή της Επιτροπής, δυνάμει του άρθρου 211 της Συνθήκης ΕΚ, είναι να εξασφαλίζει την εκ μέρους των κρατών μελών εκπλήρωση τωνποχρεώσεων πουπέχουν στο πλαίσιο του κοινοτικού δικαίου. Η συμμόρφωση με τις διατάξεις της Οδηγίας 85/337/ΕΟΚ του Συμβουλίου περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον (καλούμενης εν προκειμένω η Οδηγία)(1) δεν μπορεί να αποτελέσει εξαίρεση. Σημειωτέον ότι η Οδηγία αποβλέπει, τόσο στην πρόληψη, όσο και στην ελαχιστοποίηση των περιβαλλοντικών φθορών, καθώς και στην επαρκή ενημέρωση του κοινού για τις πιθανές περιβαλλοντικές επιπτώσεις των έργων καθώς και την δυνατότητά του να συμμετάσχει στη λήψη αποφάσεων που αφορούν το περιβάλλον.

Δεδομένου ότι τα αναχώματα αποτελούν έναν από τους τύπους έργων που είναι εγγεγραμμένοι στο παράρτημα ΙΙ της οδηγίας(2), οι αρχές των Κάτω Χωρών έπρεπε να έχουν εξετάσει το κατά πόσον τα αναχώματα του Sliedrecht ήταν ενδεχόμενο να έχουν σημαντικές περιβαλλοντικές επιπτώσεις ως εκ της, μεταξύ άλλων, φύσεως, μεγέθους ή θέσεώς τους, ούτως ώστε ναπαχθούν, ενδεχομένως, σε εκτίμηση των περιβαλλοντικών επιπτώσεων με όλες τις εγγυήσεις που καθορίζονται στα άρθρα 5 έως 10 της Οδηγίας (συμπεριλαμβανομένου του δημοσίου διαλόγου).

Με βάση τα διαθέσιμα στοιχεία, η Επιτροπή είναι της γνώμης ότι οι αρχές των Κάτω Χωρών δεν συμμορφώθηκαν με τις ανωτέρω διατάξεις της Οδηγίας στην περίπτωση των αναχωμάτων του Sliedrecht.

Προκειμένου να εξασφαλιστεί η εν προκειμένω συμμόρφωση με τις διατάξεις της Οδηγίας, η Επιτροπή κίνησε διαδικασία επί παραβάσει δυνάμει του άρθρου 226 της Συνθήκης ΕΟΚ, στο πλαίσιο της οποίας απεστάλη ήδη αιτιολογημένη γνώμη.

Επί του παρόντος εξετάζεται η απάντηση της κυβέρνησης των Κάτω Χωρών στην εν λόγω αιτιολογημένη γνώμη.

Εάν, από την τρέχουσα αξιολόγηση, προκύψει ότι οι Κάτω Χώρες δεν έλαβαν τα μέτρα που ήταν αναγκαία για να συμμορφωθούν με την αιτιολογημένη γνώμη της Επιτροπής, η τελευταία θα εξετάσει το ενδεχόμενο παραπομπής τηςπόθεσης στο Ευρωπαϊκό Δικαστήριο.

(1) ΕΕ L 216 της 3.8.1991.

(2) Σημείο 10 (ε) του παραρτήματος ΙΙ της οδηγίας 85 /337/ΕΟΚ του Συμβουλίου.